CELEX: 32020R1476
Language: lv
Date: 2020-10-10 00:00:00
Title: Komisijas Regula (ES) 2020/1476 (2020. gada 10. oktobris), ar ko nosaka aizliegumu Īrijas karoga kuģiem zvejot (ziemeļu apakšgrupas) garspuru tunzivi Atlantijas okeānā uz ziemeļiem no 5° N

15.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 338/1
               
            
         KOMISIJAS REGULA (ES) 2020/1476
         (2020. gada 10. oktobris),
         ar ko nosaka aizliegumu Īrijas karoga kuģiem zvejot (ziemeļu apakšgrupas) garspuru tunzivi Atlantijas okeānā uz ziemeļiem no 5° N
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1224/2009 (2009. gada 20. novembris), ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
         tā kā:
         
                     (1)
                  
                  
                     Padomes Regulā (ES) 2020/123 (2) ir noteiktas kvotas 2020. gadam.
                  
               
                     (2)
                  
                  
                     Saskaņā ar Komisijas rīcībā esošo informāciju Īrijas karoga kuģi vai kuģi, kas reģistrēti Īrijā, ar nozveju no (ziemeļu apakšgrupas) garspuru tunzivs krājuma Atlantijas okeānā uz ziemeļiem no 5° N ir pilnībā apguvuši 2020. gadam iedalīto kvotu.
                  
               
                     (3)
                  
                  
                     Tāpēc dažas ar šo krājumu saistītas zvejas darbības jāaizliedz,
                  
               IR PIEŅĒMUSI ŠO REGULU.
         
            1. pants
            Kvotas pilnīga apguve
            Nozvejas kvotu 2020. gadam, kura Īrijai iedalīta pielikumā norādītajam (ziemeļu apakšgrupas) garspuru tunzivs krājumam Atlantijas okeānā uz ziemeļiem no 5° N, uzskata par pilnībā apgūtu no pielikumā noteiktās dienas.
         
         
            2. pants
            Aizliegumi
            Ar 1. pantā minēto krājumu saistītas zvejas darbības, kuras veic Īrijas karoga kuģi vai kuģi, kas reģistrēti Īrijā, no minētajā pielikumā noteiktās dienas ir aizliegtas. Konkrēti, pēc minētās dienas ir aizliegts paturēt uz kuģa, pārvietot, pārkraut citā kuģī vai izkraut zivis, ko minētie kuģi nozvejojuši no šā krājuma.
         
         
            3. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 10. oktobrī
            
               
                  Komisijas
               
               
                  un tās priekšsēdētājas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 343, 22.12.2009., 1. lpp.
         
         
            (2)  Padomes Regula (ES) 2020/123 (2020. gada 27. janvāris), ar ko 2020. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 25, 30.1.2020., 1. lpp.).
      
      
         
            PIELIKUMS
            
                        Nr.
                     
                     
                        17/TQ/123
                     
                  
                        Dalībvalsts
                     
                     
                        Īrija
                     
                  
                        Krājums
                     
                     
                        ALB/AN05N
                     
                  
                        Suga
                     
                     
                        Garspuru tunzivs (ziemeļu apakšgrupa) (Thunnus alalunga)
                     
                  
                        Zona
                     
                     
                        Atlantijas okeāns uz ziemeļiem no 5° N
                     
                  
                        Aizlieguma datums
                     
                     
                        1.10.2020.